  Виталий Пронин 4-тӥ апреле Грак черкогуртын ортчизы Ашальчи Оки (Акилина Векшина) вордӥськем дырысен 120 ар тырмонлы сӥзем лыдӟонъёс. Калык нырысь ик вуылӥз Ашальчи Окилэн Грак ёросысь вордӥськем Кузебай гуртысьтыз юрт бервылаз ӝутэм чебер синпелет доры, татчы сяська понӥзы.Ужрадэ пыриськизы «Удмурт Кенеш» огазеяськонлэн ёросъёсысь но каръёсысь адямиосыз, удмурт движениысь активистъёс, литературоведъёс, журналистъёс. Калык нырысь ик вуылӥз Ашальчи Окилэн Грак ёросысь вордӥськем Кузебай гуртысьтыз юрт бервылаз ӝутэм чебер синпелет доры, татчы сяська понӥзы. Собере гинэ дэмен выжизы черкогуртэ. Ужрадэз сӥё-дано усьтӥзы Грак ёрос йыр Виктор Белов но Депутатъёслэн ёрос Кенешенызы кивалтӥсь Михаил Крестьянинов, «Удмурт Кенешлэн» тӧроез Татьяна Ишматова, нациосын ужан политикая министр Лариса Буранова, «Удмурт нылкышно кенеш» огазеяськонэн кивалтӥсь Надежда Степанова. Ваньзы пусйизы, макем бадӟым инты басьтэ удмурт литератураын, культураын но удмурт движенилэн азинсконаз Ашальчи Оки. Татьяна Ишматова бадӟым тау кариз Грак ёрос администрацилы туж шуныт ужрад дасямзы понна. Ашальчи Окилэн кылбуръёсыз но, мылкыдыз но калыклэн сюлэмаз пыӵамын, шуиз со. Ашальчи Оки - калыклэн лулыз, - пусйиз Лариса Буранова.- Ашальчи Оки - калыклэн лулыз, - пусйиз Лариса Буранова. - Со сюрес усьтӥз удмурт нылкышно кылбурчиослы. Тросэз туала кылбурчиос, оло, ӧй но ӝужасалзы, Ашальчи Оки ас вакытаз сюрес ӧй лёгысал ке. Татьяна Ишматова бадӟым тау кариз Грак ёрос администрацилы туж шуныт ужрад дасямзы понна.Надежда Степанова йылтӥз: асьмеос туж шудоесь, малы ке шуоно асьмелэн вань Ашальчи Окимы. Адями улэ сюлэмъёсын сомында, кӧня дыр ӵоже со сярысь тодо-малпало. Ашальчи Оки котькудмылэн сюлмамы быдэс даур ӵоже ни. Солэсь кырӟанъёссэ тодӥсьтэмез ик ӧвӧл, дыр. Ашальчи Оки сярысь тодэ ваёнъёссэс мадизы агаезлэн внукез Владимир Векшин, А. Окилы сӥзем музеен кивалтӥсь Михаил Козлов но мукетъёсыз. Та нуналэ ик Ашальчи Оки нимо элькун премия сётэмын удмурт движениез азинтӥсьёслы Анна Евсеева - театроведлы но Галина Шушакова - тодосчилы. Елена Васильева Туспуктӥз Максим Егоров  